སྐོར་བྲོ་ལ་རང་བྱུང་ཁོར་ཡུག་དང་ཐོན་སྐྱེད་བྱེད་སྲོལ།ངལ་རྩོལ་བྱེད་ཡུལ་སོགས་མི་འདྲ་བའི་དབང་གིས་འབྲོག་པའི་སྐོར་བྲོ་དང་རོང་པའི་སྐོར་བྲོ།དགོན་སྡེའི་སྐོར་བྲོ་བཅས་རིགས་ཁག་གསུམ་དབྱེ་ཡོད།དེ་དང་ཆབས་ཅིག་གནས་སྡོད་ཁོར་ཡུག་དང་ཐོན་སྐྱེད་བྱེད་སྲོལ་མི་འདྲ་བའི་རྐྱེན་གྱིས།སྐོར་བྲོ་ལ་ས་གནས་ཀྱི་ཁྱད་ཆོས་ལྡན་ལ།ནང་དོན་ཀྱང་ཕུན་སུམ་ཚོགས་པོ་ཡོད་དེ།གཙོ་བོ་ནི་སྐོར་བྲོའི་ཉམས་འགྱུར་དང་བྲོ་ཚིག་གི་ནང་དོན།གོས་རྒྱན་སོགས་ནས་མཚོན་ཡོད།ཡིན་ནའང་སྐོར་བྲོ་ལ་གཞི་རྐང་གི་གོ་རིམ་ཞིག་ཡོད་པ་སྟེ།འགོ་ཚུགས་དུས་འཛོམས་བྲོ་འཁྲབ་དགོས་པ་དང་།མཇུག་སྒྲིལ་དུས་གྲམ་བྲོ་འཁྲབ་དགོས།སྐོར་བྲོ་གཙོ་བོ་ནི་གཉེན་སྟོན་དང་དུས་ཆེན་གཏོང་བ།ཁང་གསར་བཞེངས་པ་སོགས་བཀྲ་ཤིས་པའི་ཡུལ་དུས་སུ་འཁྲབ་རྒྱུ་རེད།